  Майя Бывальцева Удмуртиысь Сергей Ардашев Куасэн бызьылонъя дуннелэн кубокез понна вожвылъяськонлэн Германиын ортчись укмысэтӥ люкетаз пыриськоз. Со сярысь элькунысь куасэн бызьылонъя федерацилэн «ВКонтакте» вотэсысь огиназ . Ӵошатсконъёс 12-13 толшоре Дрезденын ортчозы. Спортсменъёс нимаз но командаен эркын амалэн спринтын вожвылъяськозы. Россилэн командаяз пыризы: Воргоронъёс: Ардашев Сергей (Удмурт Элькун)  Краснов Андрей (Санкт-Петербург)  Мальцев Артем (Нижний Новгород улосвыл/Мордовия)  Ретивых Глеб (Тюмень улосвыл)  Терентьев Александр (Архангельск улосвыл/НАО)  Якимушкин Иван (Тюмень улосвыл)  Нылкышноос: Алёшина Татьяна (Тюмень улосвыл)  Баязитова Аида (Москва)  Грухвина Анна (Тюмень улосвыл)  Матвеева Наталья (Москва/Рязань улосвыл)  Мацокина Христина (Татарстан)  Шаповалова Евгения (ХМАО-Югра) Тодэ вайытом, 2018-тӥ арын шуркынмонэ Сергей Ардашев Хакасилэн кубокез понна вожвылъяськонлэн классика амалэн бызьылоназ вормиз. Нош гудырикошконэ Норвегиысь Саннес карын куасэн бызьылонъя Blink фестивальын 60 иськемъем марафонын кыкетӥ инты басьтӥз. Тегъёс: Спорт Удмуртия Россия куасэнбызьылон куас  